GALERIE FOTO Banner după banner! Cum s-au "înțepat" rivalii în FCU Craiova - Universitatea Craiova
Universitatea Craiova a câștigat cu 2-1 derby-ul orașului cu FCU Craiova, în ultima etapă a sezonului regulat din Superligă.
Echipa lui Adrian Mititelu a deschis scorul prin Aurelian Chițu, care a profitat de o respingere nefericită în careul advers al Universității.
Trupa lui Petev a revenit în joc în partea secundă. Mai întâi Alexandru Mitriță l-a executat pe Robert Popa cu o "scăriță", iar apoi Ștefan Baiaram a stabilit scorul final, 2-1.
Duelul bannerelor în FCU Craiova - Universitatea Craiova
În tribune, fanii celor două echipe au fost la înălțime. Au întreținut atmosfera pe parcursul celor 90 de minute și s-au întrecut în ironii.
Peluza Sud, care susține FCU Craiova, a pregătit și o scenografie pentru această partidă, cu trimitere la adresa rivalilor. Din Peluza Nord s-a răspuns doar cu mai multe bannere ironice.
În urma acestui rezultat, Universitatea Craiova ajunge la 49 de puncte și va începe play-off-ul de pe locul patru, cu 25, la șapte distanță de liderul FCSB.
De partea cealaltă, FCU Craiova are 31 de puncte și vor începe play-out-ul cu 16.
Urmăriți SPORT.RO și pe Google News